**REZULTATI POSLOVANJA PODUZETNIKA U DJELATNOSTI PRUŽANJA SMJEŠTAJA TE PRIPREME I USLUŽIVANJA HRANE – PRESJEK 2003.-2008.-2013.-2019. GODINA**

Kroz promatrani presjek godina (2003.-2008.-2013.-2019.), broj poduzetnika u djelatnosti pružanja smještaja te pripreme i usluživanja hrane bio je najveći 2019. godine, kada je to bila pretežita djelatnost 12.729 poduzetnika. U 2013. godini bilo je 6.745 poduzetnika, u 2008. godini 4.697, a najmanje ih je bilo 2003. godine, 2.771.

**Tablica 1. Osnovni financijski rezultati poslovanja poduzetnika u djelatnosti pružanja smještaja te pripreme i usluživanja hrane – presjek 2003.-2008.-2013.-2019. godina** (iznosi u tis. kuna, prosječne plaće u kunama)

|  |  |
| --- | --- |
| **Opis** | **I – Djel. pružanja smještaja te pripreme i usluživanja hrane[[1]](#footnote-1)**(tekuće razdoblje iz godišnjeg financijskog izvještaja) |
| **2003.** | **2008.** | **2013.** | **2019.** |
| Broj poduzetnika  | 2.771 | 4.697 | 6.745 | 12.729 |
| Broj dobitaša  | 1.475 | 2.443 | 4.092 | 7.132 |
| Broj gubitaša | 1.296 | 2.254 | 2.653 | 5.597 |
| Broj zaposlenih  | 35.777 | 44.946 | 48.658 | 78.871 |
| Ukupni prihodi  | 9.622.307 | 13.362.038 | 17.605.583 | 31.313.246 |
| Ukupni rashodi  | 9.239.127 | 14.320.702 | 17.339.894 | 29.317.857 |
| Dobit prije oporezivanja  | 1.002.666 | 672.058 | 1.784.239 | 3.347.346 |
| Gubitak prije oporezivanja  | 619.485 | 1.630.722 | 1.518.550 | 1.351.956 |
| Porez na dobit  | 31.405 | 97.128 | 89.918 | 395.380 |
| Dobit razdoblja  | 971.483 | 570.523 | 1.694.194 | 2.961.580 |
| Gubitak razdoblja  | 619.708 | 1.626.315 | 1.518.423 | 1.361.570 |
| **Konsolidir. fin. rezultat – dobit (+) ili gubitak (-) razdoblja** | **351.775** | **-1.055.792** | **175.771** | **1.600.009** |
| Izvoz  | 2.757.603 | 3.741.453 | 4.691.530 | 7.434.262 |
| Uvoz  | 351.195 | 404.868 | 222.323 | 622.763 |
| Trgovinski saldo (izvoz minus uvoz)  | 2.406.408 | 3.336.585 | 4.469.207 | 6.811.499 |
| Investicije samo u novu dugotrajnu imovinu[[2]](#footnote-2) | 2.126.649 | 3.813.582 | 2.087.357 | 2.899.728 |
| Prosječne mjesečne neto obračunane plaće po zaposlenom  | 3.091 | 3.902 | 4.213 | 5.064 |

*Izvor: Fina, Registar godišnjih financijskih izvještaja, obrada GFI-a za 2003., 2008., 2013. i 2019. godinu*

Usporedba broja zaposlenih kod poduzetnika u djelatnosti pružanja smještaja te pripreme i usluživanja hrane kroz promatramo razdoblje pokazala je da je, u odnosu na 2003. godinu, broj zaposlenih u 2019. godini bio veći za 43.094 (120,5%).[[3]](#footnote-3)

**Grafikon 1. Broj zaposlenih kod poduzetnika u djelatnosti pružanja smještaja te pripreme i usluživanja hrane – presjek 2003.-2008.-2013.-2019. godina**



*Izvor: Fina, Registar godišnjih financijskih izvještaja, obrada GFI-a za 2003., 2008., 2013. i 2019. godinu*

Najveći ukupni prihodi u djelatnosti pružanja smještaja te pripreme i usluživanja hrane ostvareni su 2019. godine, u iznosu od 31,3 milijarde kuna, što je 21,7 milijardi kuna više u odnosu na 2003. godinu.

Najveću dobit razdoblja također je ostvarena u 2019. godini, u iznosu od 3,0 milijarde kuna, što je tri puta više u odnosu na 2003. godinu. Najveći dobitaš u 2019. godini bio je veliki poduzetnik Valamar Riviera d.d. s ostvarenom dobiti od 377,0 milijuna kuna. Društvo je ostvarilo i najveće ukupne prihode u 2019. godini (2,1 milijarda kuna), s 4.094 zaposlenih, kojima je obračunata prosječna mjesečna neto plaća u iznosu od 6.378 kuna. Po visini ukupnih prihoda iza Valamar Riviere d.d., slijede , MAISTRA d.d. iz Rovinja s 1,2 milijarde kuna i PLAVA LAGUNA d.d. iz Poreča, s nešto manje od 1,2 milijarde kuna ukupnih prihoda.

Gubitak razdoblja bio je najveći 2008. godine i iznosio je 1,6 milijardi kuna (19,4% više u odnosu na 2019. godinu). Najveći gubitaš u 2008. godini bilo je društvo HOTELI NOVI d.o.o. s 446,1 milijun kuna.

Najveće investicije u novu dugotrajnu imovinu ostvarene su 2008. godine i iznosile su 3,8 milijardi kuna, dok su u 2019. godini iznosile 2,9 milijardi kuna, što je za 24,0% manje nego 2008. godine. Najveći investitor u 2008. godini bilo je društvo MAISTRA d.d. s 342,4 milijuna kuna investicija u novu dugotrajnu imovinu, dok je 2019. godine vodeće društvo bilo IMPERIAL RIVIERA d.d. s 354,6 milijuna kuna, dok je najveći iznos bruto investicija u dugotrajnu materijalnu i nematerijalnu imovinu iskazao Valamar Riviera d.d., 686,7 milijuna kuna.

Prosječna mjesečna neto obračunata plaća poduzetnika u djelatnosti pružanja smještaja te pripreme i usluživanja hrane u 2019. godini iznosila je 5.064 kune i bila je za 1.974 kune ili 63,9% veća u odnosu na plaću obračunatu u 2003. godini (3.091 kuna) te za 12,9% manja u odnosu na prosječnu mjesečnu neto plaću poduzetnika RH (5.815 kuna).

Analiza poduzetnika u 2019. godini u djelatnosti pružanja smještaja te pripreme i usluživanja hrane, prema sjedištu poslovanja, pokazala je najveću koncentraciju poduzetnika na području Grada Zagreba (3.081), Splitsko-dalmatinske (2.040), Primorsko-goranske (1.311) te Istarske županije (1.201). Najmanje poduzetnika u toj djelatnosti sjedište ima u Virovitičko-podravskoj (56) i Požeško-slavonskoj županiji (83). Istarska županija vodeća je po ostvarenim ukupnim prihodima poduzetnika u promatranom području djelatnosti u 2019. godini (7,3 milijarde kuna).

Usporedba poduzetnika s rang liste top 10 poduzetnika u promatranim godinama (2003.-2007.-2012.-2017.-2019.), prema ukupnim prihodima[[4]](#footnote-4), pokazala je da je top 10 poduzetnika u 2019. godini ostvarilo najveće ukupne prihode (7,5 milijardi kuna). Za usporedbu, top 10 poduzetnika u istom području djelatnosti u 2003. godini, ostvarilo je ukupne prihode u iznosu od 2,4 milijarde kuna.

**Tablica 2. Top 10 poduzetnika prema ukupnom prihodu u 2019. godini u djelatnosti pružanja smještaja te pripreme i usluživanja hrane**  (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| **Rang** | **OIB** | **Naziv poduzetnika** | **Sjedište** | **Broj zaposlenih** | **Ukupan prihod** | **Dobit ili gubitak razdoblja** |
| 1. | 36201212847 | Valamar Riviera d.d. [[5]](#footnote-5) | Poreč | 4.094 | 2.074.210 | 377.007 |
| 2. | 25190869349 | MAISTRA d.d. | Rovinj | 2.009 | 1.223.781 | 149.314 |
| 3. | 57444289760 | PLAVA LAGUNA d.d. | Poreč | 2.046 | 1.186.085 | 205.547 |
| 4. | 97492131626 | GLOBALNA HRANA d.o.o. | Zagreb | 1.059 | 588.658 | 51.219 |
| 5. | 22797775374 | JADRANSKI LUKSUZNI HOTELI d.d. | Dubrovnik | 817 | 547.947 | 95.227 |
| 6. | 47625429199 | ARENA HOSPITALITY GROUP d.d. [[6]](#footnote-6) | Pula | 812 | 542.178 | 63.921 |
| 7. | 26217708909 | SOLARIS d.d. | Šibenik | 667 | 365.431 | 808 |
| 8. | 15573308024 | LIBURNIA RIVIERA HOTELI d.d. | Opatija | 646 | 326.978 | 10.716 |
| 9. | 31076464103 | ADRIATIC d.d. u stečaju[[7]](#footnote-7) | Split | 0 | 324.047 | -54.086 |
| 10. | 74204012744 | TURISTHOTEL d.d. | Zadar | 561 | 307.594 | 85.317 |
| **Ukupno top 10 poduzetnika u području I** | **12.711** | **7.486.909** | **984.989** |
| **Ukupno svi poduzetnici u području djelatnosti I** | **78.871** | **31.313.246** | **1.600.009** |

*Izvor: Fina, Registar godišnjih financijskih izvještaja*

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2018. godini. Kontakt adresa* *analize@fina.hr*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275) *Kontakt adresa* *info@fina.hr*

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija. Kontakt adresa* *jrr@fina.hr*

1. NKD 2002 Područje djelatnosti H - Hoteli i restorani s promjenom nacionalne kvalifikacije djelatnosti definira se u (NKD 2007) područje djelatnosti I - Djelatnost pružanja smještaja te pripreme i usluživanja hrane. NKD 2007 stupa na snagu 1. siječnja 2008. godine (NN 58/2007). [↑](#footnote-ref-1)
2. Pozicija iz GFI-a (iz obrazaca do 2016.) - "Investicije u novu dugotrajnu imovinu" istovjetna je poziciji "Bruto investicije samo u novu dugotrajnu imovinu" u obrascima GFI-a 2016. - 2019. [↑](#footnote-ref-2)
3. U dokumentu u Excel-u dan je pregled top 20 poduzetnika po broju zaposlenih, 2003., 2008., 2013. i 2019. godine. [↑](#footnote-ref-3)
4. U dokumentu u Excel-u dan je pregled top 10 poduzetnika prema ukupnom prihodu, 2003., 2008., 2013. i 2019. godine. [↑](#footnote-ref-4)
5. Društvo je 30. rujna 2014. promijenilo naziv iz RIVIERA ADRIA d.d. u Valamar Riviera d.d. Prije toga društvo je poslovalo pod nazivom RIVIERA HOLIDNG d.d., a još prije, pod nazivom RIVIERA POREČ d.d. Izvor: Sudski registar, www.sudreg.pravosudje.hr, preuzeto 10. rujna 2020. godine. [↑](#footnote-ref-5)
6. Društvo je 27. ožujka 2017. promijenilo naziv iz ARENATURIST d.d. u ARENA HOSPITALITY GROUP d.d.. Izvor: Sudski registar, www.sudreg.pravosudje.hr, preuzeto 10. rujna 2020. godine. [↑](#footnote-ref-6)
7. Trgovački sud u Splitu rješenjem broj St-168/2014 od 8.svibnja 2015. godine otvara stečajni postupak nad dužnikom ADRIATIC dioničko društvo za hotelijerstvo i turizam. Izvor: Sudski registar, www.sudreg.pravosudje.hr, preuzeto 10. rujna 2020. godine. [↑](#footnote-ref-7)